CELEX: C2005/171/28
Language: el
Date: 2005-07-09 00:00:00
Title: Απόφαση του Πρωτοδικείου, της 4ης Μαΐου 2005, στην υπόθεση T-144/03, Nadine Schmit κατά Επιτροπής των Ευρωπαϊκών Κοινοτήτων (Υπάλληλοι — Ηθική παρενόχληση — Καθήκον αρωγής — Υποχρέωση αιτιολογίας — Μη κατάθεση εγγράφων στον προσωπικό φάκελο)

9.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/16
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 4ης Μαΐου 2005
   στην υπόθεση T-144/03, Nadine Schmit κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Ηθική παρενόχληση - Καθήκον αρωγής - Υποχρέωση αιτιολογίας - Μη κατάθεση εγγράφων στον προσωπικό φάκελο)
   (2005/C 171/28)
   Γλώσσα διαδικασίας: η γαλλική
   Στην υπόθεση T-144/03, Nadine Schmit, υπάλληλος της Επιτροπής των Ευρωπαϊκών Κοινοτήτων, κάτοικος Ispra (Ιταλία), εκπροσωπούμενη από τους δικηγόρους, P.-P. Van Gehuchten και P. Jadoul, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: J. Currall και L. Lozano Palacios, επικουρούμενοι από τους δικηγόρους D. Waelbroeck και U. Zinsmeister, με τόπο επιδόσεων στο Λουξεμβούργο), με αντικείμενο, αφενός, αίτημα ακυρώσεως της αποφάσεως της Επιτροπής της 11ης Ιουλίου 2002, με την οποία το εν λόγω κοινοτικό όργανο αρνήθηκε να αφαιρέσει από τον προσωπικό φάκελο της προσφεύγουσας ορισμένα προβαλλόμενα ως δυσφημιστικά έγγραφα, αρνούμενο την ύπαρξη συκοφαντικών ως προς αυτήν εγγράφων και απορρίπτον την ύπαρξη οποιασδήποτε ζημίας προερχομένης από τις εκθέσεις βαθμολογίας και τα έτη προαγωγής και, αφετέρου, και στο μέτρο που παρίσταται ανάγκη, αίτημα ακυρώσεως της αποφάσεως της Επιτροπής, της ίδιας ημέρας, με την οποία το εν λόγω κοινοτικό όργανο αρνήθηκε να πρωτοκολλήσει την υποβληθείσα από την προσφεύγουσα «προ της ασκήσεως της ένδικης προσφυγής αίτηση», της 28ης Ιουνίου 2002, το Πρωτοδικείο (τρίτο τμήμα), συγκείμενο από τους M. Jaeger, πρόεδρο, J. Azizi και E. Cremona, δικαστές, γραμματέας: H. Jung, εξέδωσε στις 4 Μαΐου 2005, απόφαση με το ακόλουθο διατακτικό:
   
               1)
            
            
               Απορρίπτει την προσφυγή.
            
         
               2)
            
            
               Έκαστος διάδικος φέρει τα δικά του δικαστικά του έξοδα.
            
         
      (1)  ΕΕ C 171 της 19.7.2003.